Lothal

Lothal ( loˑt̪ʰəl) er en av de større ruinbyene etter Indussivilisasjonen og stammer fra rundt 2400 f.Kr. Stedet ligger nær den nåværende landsbyen Saragwala i Bhal-regionen i den indiske delstaten Gujarat, om lag 80 km sørvest for delstatshovedstaden Ahmadabad. 

Ruinene ble oppdaget  i 1954 og først gavd ut fra 1954-1955 til 1962-63 av Archaeological Survey of India (AS-ENE), det offisielle indiske fortidsminnebyrået. Det er bygd et arkeologisk museum ved siden av utgravingsområdet som viser fram noen av de viktigste indusdalfunnene fra India.

Strukturer 

Lothal huser ruinene av en stor havn eller et basseng med mål 37 ganger knappe 22 meter. Strukturen ligger ved det gamle leiet til elven Sabarmati, som siden har endret kurs. Via elven hadde innbyggerne i Lothal handelsforbindelse med Det indiske hav, og det er funnet bevis på handel med steder i Persiabukta, og gjennom den trolig også Det gamle Egypt og Mesopotamia.

Bygningene i byen, blant annet en lagerbygning med 64 rom nær havnen, lå litt høyere enn elvesletten rundt, og var omgitt av en bymur. En høyereliggende del av byen ved varehuset har hus med private bad og et omfattende avløpsystem. Den lavereliggende delen av byen huset håndverkere som gull- og koppersmeder og tilvirkere av perler.

Utenfor bymuren, i nordvest, lå en gravplass. Det er identifisert 22 gravsteder her, formet som et rektangel med nordvest-orientering.

Transport 
Lothal ligger seks kilometer sørøst for jernbanestasjonen Lothal-Bhurkhi på jernbanelinjen Ahmadabad-Bhavnagar. Den har også veisamband med Ahmadabad (85 km), Bhavnagar, Rajkot og Dholka. De nærmeste byene er Dholka og Bagodara.

Arkeologi 
Lothal ble funnet i 1954 under en arkeologisk utforskning som ble startet av Archaeological Survey of India etter delingen av Britisk India i 1947. Delingen medførte at de fleste kjente indusdalstedene, blant annet Harappa og Mohenjo-daro, gikk til Pakistan. Lothal ligger 270 km fra Mohenjo-daro.

Se også 
 Bhagatrav
 Rangpur i India

Kilder 
 «Lothal», A Glimpse of Gujarat
 «A Walk Through Lothal» ved harappa.com
 S. Srikanta Sastri, "Harappa Town Planning" (published in "Uttar Pradesh" in November 1961).
 S. R. Rao, Lothal (published by the Director General, Archaeological Survey of India, 1985)
 A.S. Khadikar, N. Basaviah, T. K. Gundurao and C. Rajshekhar Paleoenvironments around the Harappan port of Lothal, Gujarat, western India, in Journal of the Indian Geophysicists Union (2004) 
 Lawrence S. Leshnik, The Harappan "Port" at Lothal: Another View American Anthropologist, New Series, Vol. 70, Nå. 5 (Oct., 1968), pp. 911–922
 Robert Bradnock, Rajasthan and Gujarat Handbook: The Travel Guide ISBN 1-900949-92-X
 S. R. Rao, Lothal and the Indus Civilisation ISBN 0-210-22278-6
 S. R. Rao, Lothal: A Harappan Port Town (1955–1962) (Memoirs of the Archaeological Survey of India) ASIN: B0006E4EAC
 Sir John Marshall, Mohenjo-daro and Indus Civilisation I–III (1932)
 Dennys Frenez & Maurizio Tosi The Lothal Sealings: Records from an Indus Civilization Town at the Eastern End of the Maritime Trade Circuits across the Arabian Sea, in M. Perna (Ed.), Studi in Onore din Enrica Fiandra. Contributi din archeologia egea e vicinorientale, Naples 2005, pp. 65–103.
 S. P. Gupta (ed.), The Lost Sarasvati and the Indus Civilization (1995), Kusumanjali Prakashan, Jodhpur
 Jonathan Mark Kenoyer, Ancient cities of the Indus Valley Civilization (1998) Oxford University Press, |ISBN 0-19-577940-1

Eksterne lenker 
 «A Walk Through Lothal» ved harappa.com
 «Pictures of Lothal Remains»  ved indohistory.com
 Lothal
 The Harappan Civilization 
 Indus artefacts
 Cache of Seal Impressions Discovered in Western India
  
 Collection of images

Gujarat